Badrud-din Hilali
Badrud-din Hilali, Badru'd-din Hilalica, 1470-1529, persisk digter af tyrkisk oprindelse, tilhørende Jami-skolen i Herat (se Jami). Han var ikke anerkendt ved hoffet, og i 1529 blev han henrettet, angiveligt fordi han var shiamuslim. Hilali har efterladt sig tre masnavier, dobbeltrimede digte, og nogle ghaseler. Ghaselerne gjorde ham kendt i Centralasien, hvor de stadig kan høres i form af folkesange. Hans masnavier er "Beskrivelse af de Elskende" og den didaktiske "Konge og Tigger".